CELEX: 32021R0074
Language: lv
Date: 2021-01-26 00:00:00
Title: Komisijas Īstenošanas regula (ES) 2021/74 (2021. gada 26. janvāris), ar kuru groza Komisijas Īstenošanas regulu (ES) 2020/1191 par pasākumiem ar mērķi novērst tomātu augļu brūnplankumainības vīrusa (ToBRFV) ievešanu un izplatīšanos Savienībā

27.1.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 27/15
               
            
         KOMISIJAS ĪSTENOŠANAS REGULA (ES) 2021/74
         (2021. gada 26. janvāris),
         ar kuru groza Komisijas Īstenošanas regulu (ES) 2020/1191 par pasākumiem ar mērķi novērst tomātu augļu brūnplankumainības vīrusa (ToBRFV) ievešanu un izplatīšanos Savienībā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/2031 (2016. gada 26. oktobris) par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (1), un jo īpaši tās 30. pantu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (2), un jo īpaši tās 22. panta 3. punktu un 52. pantu,
         tā kā:
         
                     (1)
                  
                  
                     Komisijas Īstenošanas regula (ES) 2020/1191 (3) stājās spēkā 2020. gada 15. augustā. Kopš minētā datuma dažas dalībvalstis un profesionālie operatori regulas 7. panta 2. punktā minēto terminu “noliktavas” interpretējuši un lietojuši atšķirīgi.
                  
               
                     (2)
                  
                  
                     Praktisku apsvērumu dēļ un tā kā Solanum lycopersicum L. un Capsicum spp. sēklas (“norādītās sēklas”), kas novāktas pirms 2020. gada 15. augusta, nevar atbilst prasībai par mātesaugu iegūšanu ražošanas vietā, par kuru zināms, ka norādītais kaitīgais organisms tajā nav sastopams, pamatojoties uz oficiālām pārbaudēm, kas veiktas piemērotā laikā, kad iespējams šādu organismu atklāt, šādas sēklas būtu jāatbrīvo no nosacījuma, kas paredzēts Īstenošanas regulas (ES) 2020/1191 7. panta 1. punkta a) apakšpunktā.
                  
               
                     (3)
                  
                  
                     Īstenošanas regulas (ES) 2020/1191 7. panta 2. punkts būtu jāgroza, lai precizētu, ka no norādītajām sēklām, kas novāktas pirms 2020. gada 15. augusta, kompetentā iestāde vai profesionāli operatori šādas iestādes oficiālā uzraudzībā pirms šādu sēklu pirmās pārvietošanas Savienībā ņem paraugus un veic to testēšanu attiecībā uz konkrēto norādīto kaitīgo organismu klātbūtni. Šāda atkāpe no minētās regulas 7. panta 2. punkta dotu iespēju sēklām, kurām jau ir līdzi dota augu pase, Savienības teritorijā apritēt bez papildu testēšanas.
                  
               
                     (4)
                  
                  
                     No 2021. gada 1. aprīļa, kad Savienībā pirmo reizi pārvieto norādītās sēklas, kā arī sēklas, kuras ar ELISA metodi testētas pirms 2020. gada 30. septembra, tās nepieciešams testēt vēlreiz ar testēšanas metodi, kas nav ELISA metode, kā minēts pielikuma 3. punktā.
                  
               
                     (5)
                  
                  
                     Tā kā norādītās sēklas, kuru izcelsme ir trešās valstīs un kuras ir novāktas pirms 2020. gada 15. augusta, nevar atbilst nosacījumam par mātesaugu iegūšanu ražošanas vietā, par kuru zināms, ka norādītais kaitīgais organisms tajā nav sastopams, pamatojoties uz oficiālām pārbaudēm, kas veiktas piemērotā laikā, kad iespējams šādu organismu atklāt, un lai šādas sēklas varētu ievest Savienībā, tās būtu jāatbrīvo no 9. panta 1. punkta a) apakšpunkta i) punkta prasības.
                  
               
                     (6)
                  
                  
                     Sēklu nozare un dalībvalstis ir informējušas Komisiju, ka Īstenošanas regulas (ES) 2020/1191 9. panta prasība fitosanitārajā sertifikātā iekļaut reģistrētās ražošanas vietas nosaukumu eksportētājiem rada kavēšanos un praktiskas grūtības, jo viņiem ir grūti noteikt precīzu ražošanas vietu. Lai trešo valstu kompetentajām iestādēm un profesionāliem operatoriem būtu vieglāk identificēt reģistrēto ražošanas vietu, minētā prasība būtu jāizstāj ar prasību sniegt informāciju par mātesauga ražošanas vietas izsekojamību.
                  
               
                     (7)
                  
                  
                     No norādītajām sēklām, kuru izcelsme ir trešās valstīs, būtu jāņem paraugi un tie jātestē, kā norādīts Īstenošanas regulas (ES) 2020/1191 pielikumā. Lai ņemtu vērā to, ka dažas no norādītajām sēklām, iespējams, ir testētas vairākus mēnešus pirms to faktiskās sertificēšanas eksportam, obligāto molekulāro testēšanu ir saprātīgi pieprasīt no 2021. gada 1. aprīļa, tādējādi dodot laiku trešām valstīm pielāgoties šai prasībai.
                  
               
                     (8)
                  
                  
                     Lai izvairītos no nevajadzīgiem tirdzniecības ierobežojumiem attiecībā uz norādītajām sēklām, kas novāktas pirms 2020. gada 15. augusta, šī regula būtu jāsāk piemērot pēc iespējas drīzāk. Tādēļ šai regulai būtu jāstājas spēkā trešajā dienā pēc tās publicēšanas.
                  
               
                     (9)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Grozījumi Īstenošanas regulā (ES) 2020/1191
            Īstenošana regulu (ES) 2020/1191 groza šādi:
            
                        1)
                     
                     
                        regulas 7. pantu groza šādi:
                        
                                    a)
                                 
                                 
                                    panta 1. punktā pievieno šādu daļu:
                                    “Noteiktās sēklas, kas novāktas pirms 2020. gada 15. augusta, atbrīvo no a) apakšpunktā noteiktā nosacījuma.”;
                                 
                              
                                    b)
                                 
                                 
                                    7. panta 2. punktu aizstāj ar šādu:
                                    
                                       “2.   Atkāpjoties no 1. punkta a) apakšpunkta un b) apakšpunkta pirmās daļas, norādītajām sēklām, kas novāktas pirms 2020. gada 15. augusta, jābūt tādām, no kurām kompetentā iestāde vai profesionāli operatori šādas iestādes oficiālā uzraudzībā pirms šādu sēklu pirmās pārvietošanas Savienībā ņēmuši paraugus un veikuši to testēšanu attiecībā uz konkrēto norādīto kaitīgo organismu un iznākumā konstatējuši, ka tās ir brīvas no minētā kaitīgā organisma.
                                       No 2021. gada 1. aprīļa, kad Savienībā pirmo reizi pārvieto norādītās sēklas, kā arī sēklas, kuras ar ELISA metodi testētas pirms 2020. gada 30. septembra, tās nepieciešams testēt vēlreiz ar testēšanas metodi, kas nav ELISA metode, kā minēts pielikuma 3. punktā.”;
                                    
                                 
                              
                  
                        2)
                     
                     
                        regulas 9. pantu groza šādi:
                        
                                    a)
                                 
                                 
                                    panta 1. punkta a) apakšpunkta ii) punktu aizstāj ar šādu:
                                    “no attiecīgajām norādītajām sēklām vai to mātesaugiem ir oficiāli ņemti paraugi un veikta to testēšana attiecībā uz norādīto kaitīgo organismu, kā izklāstīts pielikumā, un šādos testos konstatēts, ka attiecīgās norādītās sēklas vai to mātesaugi ir brīvi no norādītā kaitīgā organisma.”;
                                 
                              
                                    b)
                                 
                                 
                                    panta 1. punkta b) apakšpunktu aizstāj ar šādu:
                                    “informācija, kas nodrošina mātesauga ražošanas vietas izsekojamību.”;
                                 
                              
                                    c)
                                 
                                 
                                    pantam pievieno šādu 3. punktu:
                                    
                                       “3.   Atkāpjoties no 1. punkta a) apakšpunkta i) punkta, norādītajām sēklām, kas novāktas pirms 2020. gada 15. augusta, ailē “Papildu deklarācija” norāda tikai to, ka 1. punkta a) apakšpunkta ii) punkta nosacījums ir izpildīts, un iekļauj paziņojumu: “Sēklas novāktas pirms 2020. gada 15. augusta.””;
                                    
                                 
                              
                                    d)
                                 
                                 
                                    pantam pievieno šādu 4. punktu:
                                    
                                       “4.   Pēc 2021. gada 31. marta izdoto fitosanitāro sertifikātu ailē “Papildu deklarācija” apstiprina, ka norādītās sēklas, kuru izcelsme ir trešās valstīs, testētas ar vienu no Īstenošanas regulas (ES) 2020/1191 pielikuma 3. punktā minētajām testēšanas metodēm, kas nav ELISA metode.”
                                    
                                 
                              
                  
         
            2. pants
            Stāšanās spēkā
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 26. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 317, 23.11.2016., 4. lpp.
         
         
            (2)  OV L 95, 7.4.2017., 1. lpp.
         
         
            (3)  Komisijas Īstenošanas regula (ES) 2020/1191 (2020. gada 11. augusts), ar ko ievieš pasākumus ar mērķi novērst tomātu augļu brūnplankumainības vīrusa (ToBRFV) ievešanu un izplatīšanos Savienībā un atceļ Īstenošanas lēmumu (ES) 2019/1615 (OV L 262, 12.8.2020., 6. lpp.).